laion/Wikipedia-Exotic huggingface dataset:
רכס אוסטה

רכס אוסטה (באנגלית: Austa Ridge; בבולגרית: хребет Ауста) הוא רכס הרים שאינו מכוסה קרח בחוף אוסקר השני, בארץ גרהאם שבאנטארקטיקה. אורכו של הרכס 24 קילומטרים; ורוחבו 11 קילומטרים. הרכס יורד לכיוון מזרח, מהקצה הדרומי ביותר של רמת פורבידן ועד נקודת קושן. שיא גובהו של הרכס (בקצהו המערבי) הוא 1,500 מטרים מעל פני הים. הרכס מתנשא מעל קרחון ג'ורום; מעל מפרץ בורימה שמצפון לו; מעל מפרצון אקזאספריישן שממזרח לו; ומעל פיורד ספיליין וקרחון קריין שמדרום לו. הרכס מופה על ידי סוקרים בריטיים בשנת 1976. הרכס נקרא על שם הכפר אוסטה שבדרום בולגריה. הגאזט האנטארקטי הבולגרי (בבולגרית) רכס אוסטה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, וסימון מיקום האתרים סביבו באתר copernix גאזט השמות האנטארקטיים הרשמי של בולגריה מידע גאוגרפי והיסטורי
דייוויד קופרפילד (סרט, 1922)

דייוויד קופרפילד (באנגלית: David Copperfield) הוא סרט אילם דני משנת 1922, המבוסס על הרומן בעל אותו שם מאת צ'ארלס דיקנס. את הסרט ביים א. ו. סנדברג, וכיכבו בו גורם שמידט, מרטין הרצברג ומרגרט שלגל. התפאורה של הסרט עוצבה בידי המנהל האמנותי קרלו יאקובסן. גורם שמידט – דייוויד קופרפילד המבוגר מרטין הרצברג – דייוויד קופרפילד הילד מרגרט שלגל – אמא של דייוויד קופרפילד קארן וינתר – אגנס המבוגרת אלסה נילסן – אגנס הילדה פול ראומרט – מר ויקפילד, אביה של אגנס פרדריק ינסן – מר מיקובר אן-מארי ויהא – גברת מיקובר קארינה בל – דורה ספנלו רוברט שמידט – מר מרדסטון אלן רובסינג – מיס מרדסטון מארי דינסן – הדודה בטסי קארן קספרסן – פגוטי צ'ארלס וילקן – מר צ'יליפ רסמוס כריסטיאנסן – אוריה היפ פטר מלברג – מר דיק Glavin, John. Dickens on Screen. Cambridge University Press, 2003. "דייוויד קופרפילד", במסד הנתונים הקולנועיים IMDb (באנגלית) "דייוויד קופרפילד", במסד הנתונים הקולנועיים KinoPoisk (ברוסית) Glavin p.210
Fall Brawl (1996)

(1996) Fall Brawl היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-15 בספטמבר 1996, בלאורנס ג'ואל וטרנס ממוריאל קולוסיאום שבוינסטון סיילם, קרוליינה הצפונית. האירוע היה האירוע הרביעי בסדרת אירועי Fall Brawl. שמונה קרבות התנהלו באירוע. בקרב המרכזי, nWo (הוליווד הוגאן, סקוט הול, קווין נאש ו-nWo סטינג) ניצחו את קבוצת WCW (לקס לוגר, ריק פלייר, ארן אנדרסון וסטינג) בקרב WarGames. עוד ברשימת הקרבות, הארלם היט (בוקר טי וסטיבי ריי) ניצחו את הנאסטי בויז (בריאן נובס וג'רי סאגס) ושמרו על אליפות הזוגות העולמית של WCW, ריי מיסטריו ג'וניור ניצח את סופר קאלו ושמר על אליפות ה-WCW במשקל בינוני, והענק ניצח את רנדי סאבאג'. קרב ה-WarGames נוצר לאחר שדאסטי רודס קיבל השראה מהסרט מקס הזועם שיצא לאקרנים בשנת 1985. במקור, הקרב זוהה עם קבוצת ארבעת הפרשים (ריק פלייר, ארן אנדרסון, אוליי אנדרסון וטולי בלנשארד). קרב ה-WarGames הראשון נערך באומני קולוסיאום, שבאטלנטה, ג'ורג'יה במהלך מסע ההופעות של ארגון ה-NWA כחלק מהאירוע The Great American Bash בשנת 1987. קרב זה הפך ייחודי לאירועי Fall Brawl משנת 1993 ועד לשנת 1998. האירוע כלל קרבות שנבעו מעלילות מתוסרטות מהתוכנית השבועית Monday Nitro. בקרב הלפני אחרון, הוליווד הוגאן הגיע לצד הזירה בסוף הקרב בין רנדי סאבאג' לענק, מיד לאחר שסאבאג' ביצע על הענק את מהלך הפליינג אלבו. סאבאג' עזב את הזירה כדי לרדוף אחר הוגאן, ואז הותקף על ידי סקוט הול וקווין נאש, שהכו את סאבאג' בעזרת כיסא. השופט, ניק פטריק, התווכח עם הענק בזמן שהכל התרחש ולכן לא ראה דבר, והענק הצמיד את סאבאג' לניצחון לאחר שחברי קבוצת ה-nWo החזירו אותו לזירה. בשל המתיחות שנגרמה עקב נוכחות ה-nWo בארגון ה-WCW, בוצע שינוי בכללי קרב ה-WarGames המסורתי, כך שבמקום ששתי הקבוצות יגיעו לזירה לפני הקרב, כל צד נשאר מאחורי הקלעים והמשתתפים בקרב נכנסו משם בזה אחר זה. בקרב זה, ששימש כקרב המרכזי של האירוע, nWo סטינג והוגאן אילצו את לקס לוגר להיכנע, כאשר nWo סטינג ביצע את מהלך ה-Scorpion Deathlock, והוגאן ביצע את מהלך הפרונט פייסלוק, במקביל. משום שקבוצת WCW פקפקה בנאמנותו, סטינג נטש את לוגר, ריק פלייר וארן אנדרסון זמן קצר לאחר כניסתו והקרב הפך לקרב של 4 נגד 3. לאחר הקרב, רנדי סאבאג' יצא במטרה לתקוף את הוגאן. מנגד, חברי קבוצת ה-nWo התנפלו עליו וחבטו בו. בנוסף לכך, מיס אליזבת' הותקפה גם לאחר שהפצירה בהוגאן להפסיק. תוצאות אירועי Fall Brawl
משרד הבריאות (בלארוס)

משרד הבריאות של בלארוס (בבלארוסית: Міністэрства аховы здароўя Рэспублікі Беларусь) הוא גוף ממשלתי רפובליקני המדווח למועצת השרים של הרפובליקה של בלארוס. משרד הבריאות בפעילותו מונחה על ידי חוק הרפובליקה של בלארוס "אודות הבריאות", פעולות חקיקה אחרות ותקנות על משרד הבריאות של הרפובליקה של בלארוס. זהו המשרד הממשלתי האמון על מערכת הבריאות הלאומית ועל תיאום מדיניות הממשלה בנושא בריאות הציבור. במהלך התפרצות נגיף הקורונה בבלארוס היה המשרד לגוף המרכזי האמון לטיפול במגפה. המשרד יונק את שורשיו מארגונים קודמים: ב-5 בינואר 1919 נוצרה נציבות הבריאות בפברואר 1919 היא הפכה לקומיסריון הבריאות העממי במרץ 1946 הוקם משרד הבריאות של בלארוס הסובייטית ב-11 ביולי 1990 המשרד הפך למשרד הבריאות של בלארוס. המינהל הכללי לארגון סיוע רפואי המחלקה לטיפול ראשוני המחלקה לטיפול רפואי מתמחה המחלקת לטיפול רפואי לאמהות וילדים המחלקה לאבחון רפואי ושיקום המחלקה לארגון ההגנה הרפואית במקרי חירום המחלקה לניתוח כלכלי ופיתוח שירותי בריאות מחלקת ניתוח, תכנון ומימון מחלקת ארגון ותמריצים מהותיים לעבודה המחלקה ליזמות, תמחור וניהול נכסי מדינה המחלקה למדע המחלקה להיגיינה, אפידמיולוגיה ומניעה המחלקה לעבודה ארגונית, מכתבים, קבלת אזרחים וישויות משפטיות וטכנולוגיות מידע המחלקה לטכנולוגיה רפואית, לוגיסטיקה ובנייה המחלקה לארגון אספקה רפואית המחלקה לפיקוח פרמצבטי המחלקה לארגון אספקה רפואית מחלקת רישוי המחלקה המשפטית המחלקה למתודולוגיה, בקרת חשבונאות ודיווח מחלקת ביקורת מדיניות כוח אדם, מפעלי חינוך המחלקה ליחסי ציבור המרכז להגנת סודות מדינה שירות התברואה המרכז הרפובליקני להיגיינה, אפידמיולוגיה ובריאות הציבור (RCHEPH.by/) מאז 1990 1990–1994: וסילי קזאקוב 1994–1997: אינסה דרובישווסקאיה, 1997–2001: איגור זלנקביץ' 2001–2002: ולידלסלב אוסטפנקו 2002–2006: לודמילה 2006: ויקטור רודנקו 2006–2017: וסילי ז'ארקו 2017–2019: ולרי מלשקו 2019–: ולדימיר קראניק Пантюк И.В. Министры здравоохранения Беларуси: 1919—2011 гг. // Современная стоматология : журнал. — 2012. — № 1 (54). — С. 78—83. אתר האינטרנט הרשמי של משרד הבריאות
מרקסיזם מרכזי

למונח מרכז ישנה משמעות בתנועה המרקסיסטית, המונח מתייחס למיקום בין מהפכנות לרפורמיזם. למשל, המפלגה הסוציאל-דמוקרטית של גרמניה ומפלגת הלייבור העצמאית נחשבו שניהן כמרכזיות מכיוון שהתנדנדו בין הגישות להשגת כלכלה סוציאליסטית דרך רפורמות או מהפכות. שתי המפלגות הללו השתייכו למה שנקרא "האינטרנציונל השני וחצי" ו"השלישי וחצי", אשר לא יכלו לבחור בין רפורמיות סוציאל-דמוקרטית המאופיינת להאינטרנציונל השני והמהפכנות המאופיינת עם האינטרנציונל השלישי. לטרוצקיסטים ומהפכנים מרקסיסטים אחרים, המונח "מרכזי" במובן הזה שימש כמשפיל. הם לעיתים קרובות תיארו את המרכזיות המרקסיסטית כהזדמננותית מכיוון שהיא טוענת שתהיה מהפכה מתי שהוא בעתיד, אך מעדיפה רפורמות בהווה. סוציאליסטים ליברטריאנים ואנרכיסטים גם לפעמים מגיעים לאותה גישה בה הם רואים רפורמיות כהזדמננות פוליטית מכיוון שהם ראו את הרפורמיזם כדרך שאינה יכולה לגרום להשפעות מבניות לחברה. המונח "סנטריזם" גם מאפיין דעות של כמה בולשביקים משנות ה-20. במובן הזה הסנטריזם מתייחס למיקום בין האופוזיציה הימנית, אשר תמכה במדיניות הכלכלית החדשה ויחסים ידידותיים עם מדינות קפיטליסטיות והאופוזיציה השמאלנית, אשר תמכה במעבר מהיר לכלכלה סוציאליסטית ומהפכה עולמית. בסוף שנות ה-20, שתי האופוזיציות הובסו על ידי יוסיף סטלין, אשר צבר כוח מספק מהחברים של שני המחנות. רפורמיזם טרוצקי, לאון (1934). "Two Articles on Centrism". Official Organ of the Communist League of Struggle. Vol. 4, no. 8. נבדק ב-3 במאי 2019 – via Marxists Internet Archive. {{cite news}}: (עזרה)תחזוקה - ציטוט: date and year (link) ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
פרת' וקינרוס

מחוז פרת' וקינרוס (באנגלית: Perth and Kinross; בסקוטית: Pairth an Kinross; ובגאלית סקוטית: Peairt agus Ceann Rois) הוא מחוז ממחוזות סקוטלנד, הממלכה המאוחדת. המחוז נוצר בשנת 1996 בעיקר על בסיס שני המחוזות ההיסטוריים פרת'שייר וקינרוסשייר. עיר הבירה והמרכז האדמיניסטרטיבי של המחוז היא פרת'. מחוז פרת' וקינרוס שוכן במרכז סקולנד על קו התפר שבין הרמה והשפלה הסקוטית. המחוז גובל עם מחוז היילנד בצפון, אברדינשייר מצפון-מזרח, אנגוס ודנדי ממזרח, פייף וקלקמננשייר מדרום, מחוז סטירלינג מדרום-מערב ומחוז ארגייל וביוט ממערב. אוכלוסיית המחוז כולה מונה 151,290, כאשר פרת' היא העיר המרכזית והגדולה במחוז עם 46,960 תושבים. מלבד העיר פרת', במחוז נמצאות מספר עיירות קטנות בהם בליירגורי ורטרי (Blairgowrie and Rattray) עם 9,060 תושבים, קריף (Crieff) עם 7,368 תושבים, קינרוס (Kinross) עם 5,120 תושבים, סקון (Scone) עם 4,430 תושבים ואלית' (Alyth) עם 3,193 תושבים. אתרים ומוקדים חשובים במחוז כוללים את מנזר סקון וארמון סקון שליד מקומה ההיסטורי של אבן ההכתרה הסקוטית אבן סקון. בנוסף ניתן למנות את טירת בלייר ולוך אירן. מדיה וקבצים בנושא פרת' וקינרוס בוויקישיתוף אתר האינטרנט הרשמי של פרת' וקינרוס פרת' וקינרוס, באתר אנציקלופדיה בריטניקה (באנגלית) נכון לשנת 2018. נכון ל-2015. נכון ל-2011. נכון ל-2014.
מפרץ בורימה

מפרץ בורימה (באנגלית: Borima Bay; בבולגרית: залив Борима) הוא מפרצון בחוף אוסקר השני בארץ גרהאם, שבאנטארקטיקה. רוחב פתחו של המפרצון 6.5 קילומטרים; אורכו של המפרצון 8 קילומטרים. המפרצון מצוי דרומית לנקודת דיראלו וצפונית לנקודת קושן. המפרצון הוא חלק ממפרצון אקזאספריישן, שהוא חלק מים ודל. המפרצון נוצר כתוצאה מהתפרקות מדף הקרח לארסן בשנת 2002, ובעקבות התפרקות זו, נסיגתם של קרחון ג'ורום וקרחון מינז'וחאר. המפרצון נקרא על שם הכפר בורימה שבצפון בולגריה. הגאזט האנטארקטי הבולגרי (בבולגרית) מפרץ בורימה באתר הגאזט האנטארקטי המשווה SCAR של ממשלת אוסטרליה תצלום לוויין של אזור המפרץ, וסימון מיקום האתרים סביבו באתר copernix גאזט השמות האנטארקטיים הרשמי של בולגריה מידע גאוגרפי והיסטורי
רונדו (תהלוכה)

רוֹנדוֹ הוא מעין תהלוכה שבה נוהגים תלמידי תיכון לחגוג את סיום חוק לימודיהם. במהלך הרונדו, בני נוער רבים נוסעים בשיירת מכוניות, תוך צפירות, שירה או השמעת מוזיקה. קיום פעילות זו גורם פעמים רבות להפרעה לתנועה התקינה של רכבים בכביש, ולעיתים מלווה גם בהתפרעויות. למשל, בשנת 2010 תועדה השתוללות במצעד רונדו בישראל, שבה נופצו חלונות ונגנבו אמצעים צבאיים כמו אבוקות ורימוני עשן, ששימשו לפיזור עשן במתחם בית הספר בתחילת התהלוכה. בשנת 2012 הוציא משרד החינוך חוזר מנכ"ל, ובו קבע כי "בעקבות מקרים שקרו בעבר הוחלט לאסור בתכלית האיסור את קיומם של 'מסעות הרונדו', על ידי תלמידי כיתות י"ב בסיום שנת הלימודים". בחוזר אף התבקשו מנהלי בתי הספר לדווח למשטרה, ולמפקחים על מוסדות הלימוד, על כל התארגנות ל"רונדו" שבאה לידיעתם. מרוצי רחוב הסברה בבתי-הספר העל-יסודיים בעניין האיסור לקיים מסעות רכב ("מסעות רונדו"), חוזר מנכ"ל של משרד החינוך תומר ולמר, משרד החינוך נגד ה"רונדו": אסור בתכלית האיסור, באתר ynet, 3 במאי 2012 תמונות בנושא רונדו, באתר Flickr יהלי מורן זליקוביץ', עדויות: השתוללו ברונדו עם אמל"ח צה"לי, באתר ynet, 21 במרץ 2010 תומר ולמר, משרד החינוך נגד ה"רונדו": אסור בתכלית האיסור, באתר ynet, 3 במאי 2012 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
סביבון מעוטר בדימוי יהודה השבויה ויהודה המשוחררת

"סביבון מעוטר בדימוי יהודה השבויה ויהודה המשוחררת" הוא סביבון שיצר האמן הישראלי משה מורו על פי עיצובו של זאב רבן בשנת 1929. בשנת 1929 יצר מורו בבית המלאכה שלו ב"בתי בצלאל", סביבון עשוי שנהב מגולף. גוף הסביבון עשוי במבנה של קובייה, עליה חרוטים דימויים הקשורים לחג החנוכה: כד ולצידו ענפי עץ זית, המנורה, תיאור של "יהודה השבויה", הלקוח ממטבע הנצחה שטבעו הרומאים לאחר ניצחונם על היהודים במרד הגדול, וכן דימוי של "יהודה המשוחררת". דימוי זה פותח בבצלאל, בית מדרש לאמנות ולמלאכות-אמנות והיווה ביטוי לתפיסה שראתה בציונות מכשיר לשחרור משעבוד העם היהודי. דימוי זה הופיע גם על גבי אריח קרמיקה שנוצר ב"בצלאל" עבוד בית ביאליק בתל אביב. האותיות החרוטות על הסביבון - "נ. ג. ה. ש.", מעידות כי יועד עבור יהודי התפוצות. מן הסביבון נוצרו בשנת 1996 עותקים בטכניקה של יציקת ברונזה. אחד מן העותקים הוצג בתערוכה "בצלאל של שץ" (1982), שהוצגה במוזיאון ישראל. תצלום הסביבון הופיע על גבי כרטיס חיוג (טלכרט) של חברת בזק. ראו: "בצלאל" של שץ: רשימה קטלוגית של החפצים בתערוכה, מוזיאון ישראל, ירושלים, 1982, פריט 995 ראו: טלכרט, פורום אוספים ואספנות, תפוז
מגן פנים

מגן פנים הוא מכשיר שמגן על כל פניו של הלובש (או חלק ממנו) מפני סכנות כמו חפצים מעופפים ופסולת דרכים, התזות כימיות (בתעשייה), או חומרים זיהומיים פוטנציאליים (בסביבות רפואיות ומעבדותיות). מגן פנים מיועד להגן על חלק מהפנים או על כולו של הלובש ועל העיניים מפני מפגעים. יש להשתמש במגן פנים עם משקפיים ו/או משקפי מגן. ANSI (תקן אמריקאי) סימון Z87: פגיעה בסיסית: מגן פנים יהיה מסוגל לעמוד בפני פגיעה של כדור פלדה בקוטר של 25.4 מ"מ (אינץ אחד) המוצנח מגובה של 127 ס"מ (50 אינץ'). סימון +Z87: פגיעה גבוהה: מגן פנים יהיה מסוגל לעמוד בפני פגיעה של כדור פלדה בקוטר 6.35  מ"מ (0.25 אינץ') הנע במהירות 91.4 מטר לשנייה. EN 166 (תקן אירופאי) מגנים אלה מיועדים להגנה מפני חלקיקים במהירות גבוהה, והם חייבים לעמוד בפגיעה של כדור פלדה נומינלי בקוטר 6 מ"מ, מכה לעיניים והגנה לרוחב במהירות הנקובה. סימון א': 190 מטר לשנייה. סימון ב': 120 מטר לשנייה. סימון ו': 45 מטר לשנייה. פוליקרבונט (PC) מספק עמידות מעולה בפני פגיעה ישירה, איכות אופטית, עמידות בחום ועמידות כימית רגילה. תאית אצטט (CA) מספק עמידות מעולה בפני פגיעה, איכות אופטית, עמידות בחום ועמידות כימית טובה. שתי שיטות משמשות לייצור מגן פנים: שיחול ועיצוב בהזרקה. מגני פנים חתוכות מגיליונות שחול מספקים התנגדות טובה יותר בפני פגיעה, מאשר מגן פנים המיוצר בהזרקה, משום שבשיחול נעשה שימוש בכדוריות פלסטיק בעלת משקל מולקולרי גבוה יותר מאשר בהזרקה, הנמסות טוב יותר. במהלך התפרצות מגפת הקורונה, ייצרו מספר גופים אזרחיים, מגן מאולתר כאשר הקשת מודפסת מחומרים שונים במדפסת תלת מימד והמגן מוכן משקף משרדי רגיל. קובץ תלת מימד להדפסת מגן פנים סוגר למגן הפנים ברפואה, "מגן פנים" מתייחס למגוון מכשירים המשמשים להגנה על איש מקצוע רפואי במהלך הליך שעשוי לחשוף אותם לדם או לנוזלים אחרים שעלולים להדבק. דוגמה לכך היא שימוש במסכת החייאה (אנ') בעת ביצוע הנשמה במהלך החייאה. דוגמה נוספת היא השימוש בציוד מגן אישי לשמירה על הפנים מפני חשיפה לחומרים זיהומיים שעלולים להופיע. בסביבות צבאיות או אכיפת החוק, מגן הפנים מתוכנן להגן מפני אמצעים בליסטיים (רשף מירי, פיצוץ רימון יד) או פגיעות במהירות נמוכה, כתוצאה מאגרופים או חפצים שנזרקו. מגן פנים בליסטי מיועד לעצור או להסיט הדף ושבאים מחבלנים פיצוצים ושברי מפעילים שלובשים חליפות הגנה כדי להגן על עיניהם ועל הפנים של הלובשים מפני איומים בליסטיים בעת פירוק פצצות. באתרי בנייה רבים עובדים רבים משתמשים במגני פנים כדי להגן עליהם מפני פסולת או ניצוצות. בעת שימוש בכלים רבים לחיתוך ועבודה עם מתכת, ממליצים על שימוש במגן פנים. דוגמאות לכך כוללות ציוד ריתוך או מסור. קסדה משקפי מגן מדיה וקבצים בנושא מגן פנים בוויקישיתוף ANSI Z87.1-2003, page 11 ynet, האנשים שמדפיסים בבית מסיכות מגן, באתר ynet, 2 באפריל 2020 "GliaX/faceshield". Glia Free Medical hardware. 23 במרץ 2020. נבדק ב-23 במרץ 2020. {{cite web}}: (עזרה) article: "Die Helm-Maskenkombination HMK" (אורכב 08.05.2019 בארכיון Wayback Machine) on polizeipraxis.de (german) Ashok Bhatnagar: "Lightweight Ballistic Composites: Military and Law-Enforcement Applications", Woodhead Publishing, 2018, ISBN 978-0081004067, page 133, 222 Ashok Bhatnagar: "Lightweight Ballistic Composites: Military and Law-Enforcement Applications", Woodhead Publishing, 2018, ISBN 978-0081004067, page 396,397
סיווג בולטימור

סיווג בולטימור (באנגלית: Baltimore classification) הוא שיטה למיון נגיפים לקבוצות על בסיס סוג הגנום שלהם ושיטת השכפול שלהם. השיטה פותחה על ידי הווירולוג דייוויד בולטימור. במאמר המקורי חילק בולטימור את הנגיפים ל-6 קבוצות שונות, מאוחר יותר, עם גילוי מנגנוני השכפול הייחודים של נגיפים כדוגמת נגיף הפטיטיס B נוספה קבוצה שביעית למערכת הסיווג. בולטימור חילק את הנגיפים ל-7 קבוצות: קבוצה I – נגיפי DNA דו-גדילי ‏(dsDNA viruses), לדוגמה: Adenoviruses, נגיפי הרפס. קבוצה II – נגיפי DNA חד-גדילי חיובי ((+)ssDNA viruses; בעלי גדיל קריא, מובן), לדוגמה: Parvoviruses. קבוצה III – נגיפי RNA דו-גדילי (dsRNA viruses), לדוגמה: Reoviridae. קבוצה IV – נגיפי RNA חד-גדילי חיובי ((+)ssRNA viruses; בעלי גדיל קריא, מובן), לדוגמה: נגיפי קורונה. קבוצה V – נגיפי RNA חד-גדילי שלילי ((-)ssRNA viruses; בעלי גדיל מול-קריא, אנטי-מובן), לדוגמה: נגיפי שפעת. קבוצה VI – נגיפי שעתוק לאחור עם RNA חד-גדילי (ssRNA-RT viruses; רטורווירוסים בעלי גדיל קריא, היוצרים גדילי DNA מתווך במחזור החיים שלהם), לדוגמה: HIV. קבוצה VII – נגיפי שעתוק לאחור גם DNA דו-גדילי (dsDNA-RT viruses; שלהם RNA מתווך במחזור החיים), לדוגמה: Hepadnaviridae (ובכללם נגיף הפטיטיס B). ההשערה המקובלת היא שנגיפים התפתחו פעמים רבות, ואינם חולקים נגיף אב קדמון משותף. גם בתוך קבוצות בולטימור השונות יש נגיפים רבים ללא מוצא משותף (מלבד אולי הקבוצה השישית והקבוצה השביעית שאצלם יש דמיון יחסית בארגון הגנום ובאסטרטגיות השכפול). סיווג נגיפים מדיה וקבצים בנושא סיווג בולטימור בוויקישיתוף Baltimore D (1971). "Expression of animal virus genomes". Bacteriol Rev. 35 (3): 235–41. doi:10.1128/MMBR.35.3.235-241.1971. PMC 378387. PMID 4329869. Pakorn Aiewsakun & Peter Simmonds (2018). "The genomic underpinnings of eukaryotic virus taxonomy: creating a sequence-based framework for family-level virus classification". Microbiome. 6 (38): 235–41. doi:10.1186/s40168-018-0422-7. PMID 29458427.
8 (שיר)

"8" (מוכר כ-"Eight") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, When We All Fall Asleep, Where Do We Go?. השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו. עם יציאתו נכנס השיר אל המקום ה-79 במצעד הבילבורד הוט 100. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. במהלך השיר הוקלטה אייליש בטונים נמוכים מאוד, על מנת שתשמע כמו ילדה בת 8. בארצות הברית קיבל השיר את תואר הזהב, על מכירות של למעלה מ-500,000 עותקים במדינה. כמו כן, עלה השיר לרשת הזרמת המדיה ספוטיפיי, בסמוך לצאת האלבום. במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-11 מיליון צפיות. קליפ המילים של השיר צבר למעלה מ-4.6 מיליון צפיות. בין היתר, הצליח השיר לצבור למעלה מ-140 מיליון השמעות ברשת הזרמת המדיה ספוטיפיי. סרטון השיר "8" באתר יוטיוב WHEN WE ALL FALL ASLEEP, WHERE DO WE GO? by Billie Eilish, Genius (באנגלית) Billie Eilish, Billboard Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – 8 (באנגלית), נבדק ב-2020-04-02 Craig Jenkins, Billie Eilish Is the Future, Vulture, ‏2019-03-29 (באנגלית) Gold & Platinum, RIAA (באנגלית) 8, נבדק ב-2020-04-02 8 Billie Eilish - 8 (Lyrics) ARIA Accreditations Documents, Dropbox (באנגלית)
Goodbye (שיר של בילי אייליש)

"Goodbye" (בעברית: "להתראות") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, When We All Fall Asleep, Where Do We Go?. השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו. עם יציאתו נכנס השיר אל המקום הרביעי במצעד השירים מתחת להוט 100. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. השיר כולל בתוכו שורה מכל שיר באלבום, פרט לשיר "!!!!!!!". כלומר, את השורות האלה שרה אייליש בהיפוך ממקורן. כמו כן, עלה השיר לרשת הזרמת המדיה ספוטיפיי, בסמוך לצאת האלבום. במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון למאי 2022, מונה הצפיות של האודיו עומד על למעלה מ-12 מיליון צפיות. בין היתר, הצליח השיר לצבור למעלה מ-180 מיליון השמעות ברשת הזרמת המדיה ספוטיפיי. סרטון השיר "Goodbye" באתר יוטיוב WHEN WE ALL FALL ASLEEP, WHERE DO WE GO? by Billie Eilish, Genius (באנגלית) Billie Eilish, Billboard Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – goodbye (באנגלית), נבדק ב-2020-04-02 goodbye, נבדק ב-2020-04-02 Goodbye
Hostage

"Hostage" (בעברית: "בת ערובה") הוא שיר שהקליטה הזמרת-יוצרת האמריקאית בילי אייליש, ומופיע במיני-אלבום הראשון שלה, Don't Smile at Me. השיר יצא לאור ב-11 באוגוסט 2017, על ידי חברות התקליטים דארק-רום רקורדס ואינטרסקופ רקורדס, ביחד עם המיני-אלבום עצמו. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. השיר נכתב במפתח A מינור, תוך שהמקצב שלו נמוך. כמו כן, עלה השיר לרשת הזרמת המדיה ספוטיפיי, בסמוך לצאת המיני-אלבום. באוגוסט 2017, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת המיני-אלבום בו נכלל השיר. נכון לאפריל 2020, מונה הצפיות של האודיו עומד על למעלה מ-20 מיליון צפיות. הקליפ של השיר צבר למעלה מ-77 מיליון צפיות. בין היתר, הצליח השיר לצבור למעלה מ-190 מיליון השמעות ברשת הזרמת המדיה ספוטיפיי. מידע על הסינגל "Hostage" באתר מיוזיק בריינז סרטון השיר "Hostage" באתר יוטיוב dont smile at me by Billie Eilish, Genius (באנגלית) Gold & Platinum, RIAA (באנגלית) Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – hostage (באנגלית), נבדק ב-2020-04-02 O'Connell Billie, O'Connell Finneas, Eilish Billie, hostage, Musicnotes.com, ‏2019-01-25 hostage, נבדק ב-2020-04-02 Hostage Billie Eilish - hostage ARIA Accreditations Documents, Dropbox (באנגלית) British Phonographic Industry Gold/Platinum, Music Canada (באנגלית)
Private Show

Private Show (בעברית: מופע פרטי) הוא סינגל שיווקי שהקליטה הזמרת האמריקאית בריטני ספירס, והופיע באלבום האולפן השביעי שלה, Glory. השיר יצא לאור ב-4 באוגוסט 2016, על ידי חברת התקליטים תקליטי RCA, כחלק ממסע השיווק של ספירס לבושם שלה, הנושא את שם השיר. הקליפ לשיווק הבושם בוים על ידי רנדי סיינט ניקולס והוקניט ב-11 ביולי 2016. הווידאו הקליפ המלא יצא בלעדית על ידי Entertainment Tonight ב-13 ביולי 2016. במהלך הקליפ ספירס זורקת מתג הפעלה, תוך כדי שלובשת מעיל תחרה, ובהמשך היא לבושה במונוקיני שחור ורוקדת לצלילי השיר בתיאטרון ריק. סמוך לסיום הפרסומת, ספירס לובשת בגד גוף כסוף, שהושווה לזה בו השתמשה במהלך הקליפ של הסינגל "Toxic". ב-13 ביולי 2016, הועלה קטע מאחורי הקלעים הרשמי של השיר לערוץ היוטיוב של העמוד Entertainment Tonight. בקטע מופיעה ספירס ומספרת על הבושם והמופע, ומתנגנת טעימה מהשיר עצמו. בין היתר, הצליח השיר לצבור למעלה מ-12.3 מיליון השמעות ברשת הזרמת המדיה ספוטיפיי. מידע על היצירה "Private Show" באתר מיוזיק בריינז סרטון השיר "Private Show" באתר יוטיוב Private Show by Britney Spears, Genius (באנגלית) Britney Spears Strips Down, Teases New Music In 'Private Show' Clip, billboard EXCLUSIVE: Watch Britney Spears' Sexy 'Private Show' Perfume Ad - Featuring Her New Song!, etonline Britney Spears Gives an Extended Tease of Her Sexy 'Private Show': Watch, billboard EXCLUSIVE: Behind the Scenes of Britney Spears' Ad for Her New Fragrance, Private Show Private Show, נבדק ב-2020-04-10 Brittany Spanos, Brittany Spanos, Hear Britney Spears' Rhythmic, Slinky New 'Private Show', Rolling Stone, ‏2016-08-04 (באנגלית)
פורד פלקון XT

פורד פלקון XT (באנגלית: Ford Falcon (XT), קרוי גם: Ford Fairmont (XT)) היא מכונית משפחתית גדולה מתוצרת יצרנית הרכב פורד אוסטרליה (אנ'), חברת בת של פורד אשר יוצרה בין השנים 1968–1969 באוסטרליה. 4 דלתות - סדאן 5 דלתות - סטיישן. 2 דלתות - מסחרית. 2 דלתות - טנדר ("Falcon Utility"). דגמי "פורד פלקון (XT)" יוצרו ממרץ 1968 – יוני 1969. "דגם GT" יוצר ממאי 1968. יוצרו 79,290 יחידות. מנוע קדמי. מנוע בנזין. סוג הנעה: הנעה אחורית. קיבולת מכל דלק - 74.6 ליטר. מערכת חשמל: 12 וולט. תאוצה בין 0–97 קמ"ש היא 10.1 שניות (דגם V8 צילינדרים, 4.95 ליטר). מחיר היחידה (דגם סדאן, 4 דלתות בארצות הברית) עמד על 2,230 דולר (שנת 1968). "פורד פלקון (XT)" דגם "GT" הוגדרה כ"מכונית שרירים". בדגם הורכב מנוע V8 צילינדרים, 4.95 ליטר, המפיק 230 כ"ס, יחס דחיסה 10.0:1. הדגם הגיע למהירות 217 קמ"ש. בדגם הורכבו צמיגים 14x185 אינץ'. "פורד פלקון XT", שנת 1968 "פורד פלקון XT", שנת 1968 "פורד פלקון XT", שנת 1968 "פורד פלקון XT" דגם "GT" - מבט לתא הנהג ולוח מחוונים "פורד פלקון XT" דגם "GT" "פורד פלקון XT" דגם "GT" "פורד פלקון XT" - סטיישן "פורד פלקון XT" - סטיישן, שנת 1968 "פורד פלקון XT" - סטיישן, שנת 1969 "פורד פלקון XT" - טנדר מסוג "utility", שנת 1968 "פורד פלקון XT" - טנדר מסוג "utility" "פורד פלקון XT" - טנדר מסוג "utility", שנת 1968 פורד פורד פלקון פורד פלקון XA פורד פלקון XP פורד פלקון XG פורד פלקון XY פורד פלקון ED פורד XY פלקון GT מדיה וקבצים בנושא פורד פלקון XT בוויקישיתוף "פורד פלקון XT" uniquecarsandparts.com.au/car_info_ford_falcon_xt היסטוריה של דגמי "פורד פלקון XR" ו-פורד פלקון XT whichcar.com.au/features/history-of-the-ford-falcon-xr-xt "פורד פלקון XT" tradeuniquecars.com.au/buyers-guide/1812/1968-1969-ford-falcon-xt "פורד פלקון XT" - מפרט uniquecarsandparts.com.au/falcon_XT_technical_specifications "פורד פלקון XT" דגם "GT" uniquecarsandparts.com.au/car_info_ford_falcon_xt_gt